Huldeblyke aan Franz Kemp ná sy afsterwe | NB
Huldeblyke aan Franz Kemp ná sy afsterwe
by Chris on Mar 22nd, 2011 Tweet
Joernalis en skrywer Franz Kemp is op 6 Maart 2011 in die Flora-kliniek in Johannesburg oorlede.
Kemp het sy boek, 60 dae in die Suid-Soedan, wat verlede jaar verskyn het, klaargemaak terwyl hy sewe weke in isolasie in die hospitaal was, nadat beenmurgkanker op 10 November 2009 by hom gediagnoseer is. Die boek handel oor sy ervaringe in dié land nadat hy aangestel is om 'n groep joernaliste daar op te lei.
As 'n huldeblyk aan die ontslape Kemp het De Kat 'n onderhoud, wat Renée Rautenbach met hom gevoer het, op hul webtuiste geplaas:
Franz Kemp ken nie van stilsit nie, sê hy self. Veral nie aan die verkeerde kant van die notaboek nie. Hý wil die vrae vra en as die aandag eerder op hom gevestig raak, begin hy kriewel en aan sy snorpunte draai. "Man, ek hou nie van die limelight nie. Ek is skaam." Ons het 'n afspraak vir 'n "onderhoud" en beland ewe ordentlik in die presidentskamer by Foxwood House – onder die strengerige oë van presidente Steyn en Kruger én hul gades én hul nasate, maar besluit vinnig ons laat ons nie so maklik intimideer nie.
Franzkemp (een woord uitgespreek) is 'n vriend. 'n Tjommie. En as 'n vriendskap al by die veertig jaar trek, is 'n formele onderhoud met gemeenplasige vragies bykans onmoontlik. Daar is eerstens te veel wedersydse nuus om oor op te vang soos Reinet (sy Engel, sy muse) wat aan't herstel is ná 'n operasie, die tropiese reënbuie wat als laat muf, sy hare wat langer is en nogal woes krul, kinders en sy kleinkinders se welstand, drome oor moontlike reise.
Lees die volledige onderhoud op De Kat se webblad
Kemp was voorheen Huisgenoot se buro-hoof in Johannesburg. Lees ook die huldeblyk wat Lucia Swart-Walters vir hom in Huisgenoot geskryf het:
Lees die volledige huldeblyk in Huisgenoot
Sestig dae in Suid-Soedan: 30 joernaliste en 1000 blou plastiekbottels deur Franz Kemp
Tags: 30 joernaliste en 1000 blou plastiekbottels, Afrikaans, Afsterwe, Beenmurgkanker, De Kat, Dood, Franz Kemp, Huisgenoot, Huldeblyke, Kanker, Lucia Swart-Walters, NB, Non-fiction, Renée Rautenbach, Sestig Dae in Suid-Soedan, South Africa, Tafelberg, Travel